als_Latn dik_Latn sag_Latn
A mund ta prezantoni para publikut të gjerë, gjendjen tuaj shoqërore dhe kë përfaqësoni tek Partia Aleanca Popullore për Drejtësi?
Ju falënderoj për mundësinë që po më jepni me këtë intervistë, pasi hapësirat mediatike për APD-në, janë tepër të kufizuara. Unë kam lindur dhe jam rritur në Tiranë. Jam i martuar me znj. Donika Koti Boçari, kimiste me titull Prof. Asc. Jam diplomuar në Fakultetin e Mjekësisë, Universiteti i Tiranës, në 1971. Kam punuar 3 vjet në pavijonin e kardiologjisë në Spitalin nr. 1 Tiranë, pastaj tre vjet mjek i përgjithshëm, në zonën e Bicaj në Kukës. Prej vitit 1978, jam pedagog në Fakultetin e Mjekësisë, Universiteti i Tiranës, ku vazhdoj të jem edhe sot. Prej vitit 1992 e në vijim, kam qenë Shefi i Farmakologjisë në këtë fakultet dhe kam marrë titullin Profesor. Origjina ime është nga Vlora. Qëndrimi patriotik i të parëve të mi, është kënduar në këngët popullore dhe është i njohur në histori, në disa breza. Për familjen time ka dokumente dhe botime të ndryshme, përfshi dhe regjistrime televizive. Kujtoj regjistrimin e bërë nga z. Marin Mema, për fisin e Gjon Boçarit dhe për Kalanë me po këtë emër, që ndodhet pranë fshatit Tragjas të rrethit të Vlorës. Në APD, unë kërkoj të përfaqësoj interesat pronarëve të cilët kërkojnë drejtësi dhe përgjegjshmëri në zbatimin e drejtë të Kushtetutës, për kthimin e pronës së grabitur, tek i zoti.
Çfarë ju lidh me politikën dhe me APD?
Si gjithë populli, u gëzova në vitin 1991, por tani jam thellësisht i zhgënjyer nga veprimtaria e partive politike parlamentare! Në këto zgjedhje, APD përfaqësohet me kuadro që nuk janë peng i së kaluarës komuniste dhe të aftë të zbatojnë programin e saj për të drejtat e mohuara të ish të përndjekurve politikë, si dhe të pronarëve të grabitur nga diktatura. Asnjë nga këto dy shtresa të vuajtura, nuk u bë asnjëherë e barabartë me të drejtën ligjore, të gëzojë atë që iu mohua për 45 vjet nga sistemi diktatorial komunist, si dhe 27 vjet nga sistemi i anarkisë postkomuniste.
A keni prona? Sa keni marrë dhe çfarë pretendoni?
Po, jam familje me prona. Historikisht, prona e familjes time i ka shërbyer mirëqenies së familjes dhe nevojave patriotike apo interesave të vendit. Gjyshi im, Eshref Dano, me autoritetin e emrit të familjes, por dhe të pasurisë që zotëronte, ka investuar në kohën e shpalljes së Pavarësisë, në strehimin e çamëve të ndjekur nga vatrat e tyre në 1914 dhe në 1944, në luftën e Vlorës në 1920, dhe në luftën antifashiste, 1039-1944. Nuk pretendoj asgjë më shumë se sa më jep Kushtetuta dhe e drejta ime, respektimin e të drejtës së pronësisë, secili në pronën e tij, “në gurin e tij”, dhe e drejta e përdorimit për atë që quhet person i tretë. Por shteti nuk mund të sillet si pronar dhe pa parime me pronën time apo të çdo qytetari tjetër.
Origjina ime është nga Vlora. Qëndrimi patriotik i të parëve të mi, është kënduar në këngët popullore dhe është i njohur në histori, në disa breza. Për familjen time ka dokumente dhe botime të ndryshme, përfshi dhe regjistrime televizive. Kujtoj regjistrimin e bërë nga z. Marin Mema, për fisin e Gjon Boçarit dhe për Kalanë me po këtë emër, që ndodhet pranë fshatit Tragjas të rrethit të Vlorës. Në APD, unë kërkoj të përfaqësoj interesat pronarëve të cilët kërkojnë drejtësi dhe përgjegjshmëri në zbatimin e drejtë të Kushtetutës, për kthimin e pronës së grabitur, tek i zoti
Si ka qenë biografia juaj në kuptim e atëhershëm dhe me cilën nga partitë jeni i pakënaqur?
Pas vitit 1944, u çliruam nga nazifashizmi, por u dhunuam nga sistemi i diktaturës komuniste. Për motivet ideologjike, pasuria e familjes time u shtetëzua, sepse prona private ishte baza e kapitalizmit. Biografia ime ishte edhe ashtu edhe kështu; p.sh., punonjës i mirë, familje e luftës, por familje e pasur dhe ka një të arratisur. Ky ishte një xhaxha imi, i ndjerë, Ismail Boçari, i cili në vitin 1947, u arratis në Itali ku ndërroi jetë në moshën 98 vjeç. Janë të shumtë ata që, pas 1991, e kanë takuar Ismailin në Romë, madje duke gjetur mbështetjen sado të vogël financiare si dhe nëpërmjet zyrës së emigracionit, i ka ndihmuar për probleme dokumentesh, për të vazhduar rrugën në SHBA. Lidhur me pronën, sqaroj se edhe familja ime u konfiskua si gjithë të tjerët, por shteti komunist e vuri atë në shërbim të komunitetit. Kam shumë prona tokë dhe ullinj. Pas 1991, unë dhe shumë familje të tjera në të gjithë Shqipërinë, kemi kaluar nga sistemi i diktaturës në sistemin kleptokratik. Si shumica e pronarëve, prej vitesh po përballem me gangsterizmin shtetëror, sepse PD-PS-LSI që kanë marrë votat dhe kanë drejtuar në këto 26 vjet, kanë miratuar ligje që prona e grabitur të mos kthehej në origjinë, sipas detyrimeve kushtetuese të miratuara qysh në vitin 1991, kur Shqipëria u shpall zyrtarisht shtet demokratik. Por respektimi i origjinës së pronës, është themeli i demokracisë. Ne praktikë, veç ligjeve të miratuara që bien ndesh me kushtetutën, shumë paudhësi janë bërë nga zbatimi i keq i ligjeve në fuqi.
Çfarë mesazhi i drejtoni pronarëve?
Pronën time, pushtetarët lokalë dhe ata të qendrës, e kanë shpërndanë sipas interesave të tyre. Familja ime për këtë pronë, ka 20 vjet nëpër gjyqe. Këshilla e parë është që për prona të cilat realisht duhen kompensuar, kërkoni me proces gjyqësor çmimin e vitit 2008, dhe përqindjen bankare. Nëse këtu e humbisni, vazhdoni rrugën në Strasburg. Ajo gjykatë ka marrë vendime të ngjashme në vitin 2016 (Luli etj., kundër Shqipërisë). Në aspektin politik shikoj se tani në prag të zgjedhjeve, partitë që 26 vjet kanë masakruar pronarët dhe të përndjekurit, kanë hapur thesin e premtimeve elektorale dhe kujtohen për kthimin e pronës të cilën, deri sot, e kanë pasur si punë alergjie. Tani kërkojnë t’u jepet shansi të provojnë për katër vjet pushtetin, për të rregulluar këtë problem që vetë kanë krijuar.
Vetëm Programi dhe ekipi i APD kërkon të korrigjojë të drejtën e pronësisë të ngatërruar nga aleanca e heshtur e klaneve PD, PS, LSI e cila deri sot kanë parë interesat e tyre dhe kanë zbatuar direktivat e njohura të Ramiz Alisë, sipas platformës së Katovicës. Prandaj APD-ja kërkon votat e pronarëve dhe të përndjekurve që qytetarët të mos enden gjyqeve. Ne e kundërshtojmë legjislacionin aktual i cili synon të justifikojë përvetësimet e paligjshme të pushtetarëve, duke mashtruar pronarët dhe Këshillin e Europës se Qeveria po përpiqet për zgjidhjen e problemit të pronës. Për pronën, APD-ja angazhohet që kthimi fizik të jetë detyrim i shtetit dhe kompensimi të bëhet sipas kushtetutës. Vettingu do ta bëjë punën e vet me personat abuzues, por janë presioni i shoqatave të pronarëve, dhe i shoqatave të të përndjekurve, janë votat e tyre për partinë e tyre APD, që do ta detyrojnë politikën shqiptare të korrigjojë gabimet. Presioni i vendimeve të Gjykatës së Strasburgut ku duhet të ankohen të gjithë pronarët dhe vota e bashkuar e pronarëve për APD-në, do detyrojnë një zgjidhje të drejtë dhe sipas kushtetutës për problemin e pronësisë, për të gjithë shqiptarët pa dallim bindjesh politike, krahine dhe besimi fetar dhe do të çrrënjosë kleptokratët.
A do keni mbështetje nga shtesa e pronarëve dhe e të përndjekurve?
Pronarët e kanë të qartë se boll, janë mashtruar për 26 vjet. Të njëjtën gjë do thosha edhe për të përndjekurit që, veç problemeve si të përndjekur, kanë edhe probleme me pronën. Këto dy shtresa, pa dyshim, do ta orientojnë votën e tyre tek APD që mban nr. 17 në listën e votimit. Këto dy shtresa janë të interesuar më shumë se çdo shtresë tjetër, që Kuvendi të bëjë ligje për të zgjidhur problemet e tyre.
Çfarë mesazhi keni për drejtuesit e partive politike me të cilët konkurroni?
Për problemet e APD-së, programin dhe zbatimin e tij, i takon të flasë kryetarit të saj, Dr. Bilal Kola, jurist i diplomuar dhe master të mbrojtur në Angli.
Për pronat rikujtoj paraprakisht se diktatori Enver Hoxha, me gjyqe apo pa gjyqe, gjatë 45 vjetëve, ka vrarë rreth 6000 njerëz disa prej të cilëve nuk i gjendet as varri. Sipas deklarimit të bërë në Kuvend, nga Kryeministri Edi Rama, për shkak të pronës pas vitit 1991, janë raportuar mbi 8000 jetë të humbura. Asnjë ish-kryeministër apo kryetar partie parlamentare, nuk ka moral për t’i kërkojë votën të përndjekurve dhe pronarëve.
Por të gjithë kryetarët e partive që konkurrojnë për zgjedhjet parlamentare, i ftoj të ballafaqohemi në debat direkt në Opinion Tv Klan ose ku ata ta kenë më të përshtatshme.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn